古诗《辽东山夜临秋》--李世民--烟生遥岸隐,月落半崖阴。连山惊鸟乱,隔岫断猿吟。古诗《咏雪》--李世民--洁野凝晨曜,装墀带夕晖。集条分树玉,拂浪影泉玑。色洒妆台粉,花飘绮席衣。入扇萦离匣,点素皎残机。古诗《赋得临池柳》--李世民--岸曲丝阴聚,波移带影疏。还将眉里翠,来就镜中舒。古诗《咏司马彪续汉志》--李世民--二仪初创象,三才乃分位。非惟树司牧,固亦垂文字。绵代更膺期,芳图无辍记。炎汉承君道,英谟纂神器。潜龙既可跃,逵兔奚难致。前史殚妙词,后昆沉雅思。书言扬盛迹,补阙兴洪志。川谷犹旧途,郡国开新意。梅山未觉朽,谷水谁云异。车服随名表,文物因时置。凤戟翼康衢,銮舆总柔辔。清浊必能澄,洪纤幸无弃。观仪不失序,遵礼方由事。政宣竹律和,时平玉条备。文囿雕奇彩,艺门蕴深致。云飞星共流,风扬月兼至。类禋遵令...